แอสเซทพลัสชู3.25-3.55%
แอสเซท พลัส ประเมินนโยบายกระตุ้นเศรษฐกิจ
19 ส.ค. 2554

แอสเซท พลัส ประเมินนโยบายกระตุ้นเศรษฐกิจ 
หนุนเงินเฟ้อพุ่งแตะ 5% ส่งกองทุนตราสารหนี้สั้นขาย แจก 3.25-3.55%
น.ส.จารุลักษณ์ เรืองสุวรรณผู้อำนวยการอาวุโส ฝ่ายการขายและการตลาด บริษัทหลักทรัพย์จัดการกองทุน (บลจ.) แอสเซท พลัส กล่าวว่า จากนโยบายกระตุ้นเศรษฐกิจภายในประเทศของรัฐบาลชุดใหม่ ซึ่งส่วนใหญ่เป็นนโยบายการเพิ่มรายได้เพื่อกระตุ้นกำลังซื้อในประเทศ น่าจะช่วยในการกระตุ้นการบริโภคและผลักดันให้เศรษฐกิจขยายตัวขึ้นได้ และอาจกระตุ้นให้เงินเฟ้อในประเทศปรับตัวเพิ่มขึ้นจากระดับปัจจุบันอยู่ที่ระดับ 4.08% เป็น 5%
สำหรับแนวโน้มดอกเบี้ยยังขึ้นต่อเนื่อง และคาดว่าการประชุมคณะกรรมการนโยบายการเงิน (กนง.) ในวันที่ 24 ส.ค.นี้ น่าจะปรับขึ้นอัตราดอกเบี้ยนโยบายอีก 0.25%
“ในสภาวะอัตราดอกเบี้ยขาขึ้นและมีความผันผวนจากปัจจัยภาย นอกสูง การลงทุนในตราสารหนี้ในประเทศระยะสั้นๆ น่าจะเป็นทางเลือกที่เหมาะสม เพื่อไม่ให้เสียโอกาสผลตอบแทนส่วนเพิ่มจากการปรับขึ้นอัตราดอกเบี้ยในระยะถัดไป” น.ส.จารุลักษณ์ กล่าว
ทั้งนี้ ในวันที่ 22 ส.ค.นี้บริษัทจะเปิดซื้อและรับคืนรอบใหม่กองทุนเปิดแอสเซทพลัสแอ็คทีฟตราสารหนี้ 8 (ASP-ACFIXED8) ซึ่งเป็นกองทุนตราสารหนี้ในประเทศ โดยรอบการลงทุนนี้จะลงทุนในพันธบัตรรัฐบาลไทยและตราสารหนี้ในประเทศ เช่น ตั๋วแลกเงินของธนาคารกรุงไทย ธนาคารธนชาต บริษัท ควอลิตี้ เฮ้าส์ ธนาคารแลนด์ แอนด์ เฮ้าส์ และบริษัท เอเซียเสริมกิจลีสซิ่ง อายุประมาณ 3 เดือนคาดผลตอบแทนหลังหักค่าใช้จ่ายอยู่ที่ 3.25% ต่อปี
นอกจากนี้ ในวันที่ 24 ส.ค. จะเปิดขายและรับซื้อคืนรอบใหม่กองทุนเปิดแอสเซทพลัสทวีเงินออม 2 (ASP-MMF2) ซึ่งเป็นกองทุนตราสารหนี้ในประเทศ อายุ 6 เดือน รอบการลงทุนนี้จะลงทุนในตราสารหนี้ของบริษัทเอกชนต่างๆ เช่น ตั๋วแลกเงินของธนาคารเกียรตินาคิน บริษัท เอเชี่ยน พร็อพเพอร์ตี้ บริษัท บัตรกรุงไทย ธนาคารแลนด์ แอนด์ เฮ้าส์ และบริษัท เอเซียเสริมกิจลีสซิ่ง คาดว่าผลตอบแทนหลังหักค่าใช้จ่ายอยู่ที่ 3.55% ต่อปี
“ทั้งนี้ ทั้ง 2 กองทุน เหมาะกับผู้ลงทุนที่ต้องการลงทุนในตราสารหนี้ระยะสั้นๆ และคาดหวังผลตอบแทนที่ดี ในระดับความเสี่ยงปานกลางค่อนข้างต่ำ เนื่องจาก กองทุนลงทุนในพันธบัตรรัฐบาล และตราสารหนี้ในประเทศ และมีรอบการลงทุนสั้นๆ ประมาณ 36 เดือน ซึ่งเป็นระยะเวลาการลงทุนที่เหมาะสม ตามช่วงการปรับตัวของดอกเบี้ยขาขึ้น” นางสาวจารุลักษณ์
m